ພວກຜູ້ນຳ ອາຟຣິກາ ເຂົ້າຮ່ວມ ກອງປະຊຸມ ກຸ່ມຈີ 7 ເພື່ອຫາລື ເລື່ອງອົບພະຍົບ
ໃນວັນເສົາມື້ນີ້ ຊຶ່ງເປັນມື້ສຸດທ້າຍ ຂອງກອງປະຊຸມສຸດຍອດ ກຸ່ມຈີ 7​ ທີ່ເກາະຊີຊີລີ ຂອງອີຕາລີ ກໍມີພວກຜູ້ນຳ ອາຟຣິກາ ເຂົ້າຮ່ວມຫາລື ເລື່ອງອົບພະຍົບ.
ມື້ທີ 2 ແລະກໍເປັນມື້ສຸດທ້າຍ ຂອງກອງປະຊຸມສຸດຍອດປະຈຳປີ ກຸ່ມ 7 ປະເທດທີ່ຈະ ເລີນທາງດ້ານອຸດສາຫະກຳແລະນຳໜ້າໃນດ້ານປະຊາທິປະໄຕຂອງໂລກ ກຳລັງດຳ ເນີນຢູ່ ທີ່ເມືອງຕາອໍມີນາ ປະເທດອີຕາລີ ໂດຍມີພວກຜູ້ນຳຂອງອາຟຣິກາຫຼາຍໆປະ ເທດ ໄດ້ເຂົ້າຮ່ວມການເຈລະຈານຳ ອີຕາລີ ຊຶ່ງເປັນປະເທດເຈົ້າພາບ ຢາກດຶງດູດເອົາຄວາມສົນໃຈ ໄປໃສ່ວິກິດການອົບ ພະຍົບແລະອັນຕະລາຍໃນການຂ້າມທະເລເມດີແຕເຣນຽນໂດຍຫຼາຍສິບພັນທີ່ຊອກ ສະແຫວງຫາຊີວິດການເປັນຢູ່ທີ່ດີຂຶ້ນໃນຢູໂຣບ ພວກຜູ້ນຳຈາກເອທິໂອເປຍ ເຄັນຢາ ນິແຊ ໄນຈີເຣຍແລະຕູນີເຊຍໄດ້ເຂົ້າຮ່ວມການ ເຈລະຈາ ໃນວັນເສົາມື້ີ້ນີ້ ໃນຖະນະທີ່ປະເທດເຫຼົ່ານີ້ ແມ່ນເປັນທີ່ມາຕົ້ນຕໍຫລັກຂອງ ພວກອົບພະຍົບທີ່ພະຍາຍາມເດີນທາງໄປຢູໂຣບ ການປ່ຽນແປງຂອງດິນຟ້າອາກາດ ແມ່ນຫົວຂໍ້ທີ່ມີການຖົກຖຽງກັນຢ່າງດຸເດືອດ ໃນ ວັນສຸກວານນີ້ທີ່ກອງປະຊຸມສຸດຍອດຂອງກຸ່ມ ຈີ 7 ຢູ່ເກາະຊີຊີລີ ແຕ່ເຈົ້າໜ້າທີ່ຂອງ ລັດຖະບານສະຫະລັດ ແລະອັງກິດ ຕ່າງກໍໄດ້ປະຕິເສດວ່າ ບໍ່ໄດ້ມີການຂັດແຍ້ງກັນ ໃດໆເກີດຂຶ້ນ ພວກຜູ້ນຳ ກ່າວວ່າ ໄດ້ມີການໂອ້ລົມກັນ ທີ່ດີຫລາຍ ກ່ຽວກັບບັນຫາການປ່ຽນແປງຂອງ ດິນຟ້າອາກາດ ຊຶ່ງນາຍົກລັດຖະມົນຕີ ເທຣີຊາ ເມ ແຫ່ງອັງກິດກ່າວຕໍ່ພວກນັກຂ່າວຕື່ມ ວ່າ ບໍ່ມີຄວາມສົງໄສໃດໆເລີຍຢູ່ອ້ອມໂຕະເຈລະຈາ ຊຶ່ງຮວມທັງ ປະທານາທິບໍດີດໍໂນລ ທຣຳ ແຫ່ງສະຫະລັດ ກ່ຽວກັບວ່າ ບັນຫານີ້ມີຄວາມສຳຄັນແບບໃດ ອີງຕາມ Gary Cohn ຫົວໜ້າທີ່ປຶກສາດ້ານເສດຖະກິດຂອງປະທານາທິບໍດີແລ້ວທ່ານ ທຣຳໄດ້ຮັບເອົາໃນສິ່ງທີ່ທ່ານໄດ້ຮຽນຮູ້ຈາກພວກຜູ້ນຳຂອງໂລກໃນມື້ນີ້ ເພື່ອເຮັດການ ຕັດສິນໃຈຂອງທ່ານ ກ່ຽວກັບວ່າ ວໍຊິງຕັນຈະປະຕິບັດຕາມ ຄວາມໝັ້ນໝາຍຂອງຕົນຫຼື ບໍ່ທີ່ຈະຕັດການປ່ອຍແກັສເຮືອນແກ້ວພາຍໃຕ້ຂໍ້ຕົກລົງປາຣີທີ່ເຊັນກັນເມື່ີອສອງປີກ່ອນ ນັ້ນ ເຈົ້າໜ້າທີ່ລັດຖະບານສະຫະລັດກ່າວວ່າ ທ່ານທຣຳ ທີ່ກ່າວເຖິງສະພາບອາກາດຮ້ອນ ເອົ້າຂຶ້ນຂອງໂລກ ທີ່ມະນຸດເປັນຄົນເຮັດຂຶ້ນນັ້ນວ່າ ເປັນເລື່ອງຕະຫລົກຫຼອກລວງ ໃນ ລະຫວ່າງການໂຄສະນາຫາສຽງເລືອກຕັ້ງປະທານາທິບໍດີ ທີ່ປະສົບກັບຄວາມສຳເລັດ ຂອງທ່ານໃນປີກາຍນີ້ ຈະລໍຖ້າຈົນກວ່າກອງປະຊຸມສຸດຍອດ ຜ່ານພົ້ນໄປ ຈຶ່ງຈະເຮັດ ການຕັດສິນໃຈກ່ຽວກັບເລື່ອງນີ້ ກຸ່ມຈີ 7 ຢ້ອນຄືນຫລັງໄປເມື່ອນຶ່ງທົດສະວັດກວ່າໆ ໄດ້ຮັບຮູ້ຊ້ຳແລ້ວຊ້ຳອີກເຖິງໄພຂົ່ມ ຂູ່ຈາກການປ່ຽນແປງຂອງດິນຟ້າອາກາດ